
Birštono savivaldybės tarybai
UAB“Birštono vandentiekis“ direktoriui
	


                    Birštono savivaldybės Kontrolės ir audito tarnybos kontrolierė vadovaudamasi Vietos savivaldos įstatymu bei vykdydama Birštono savivaldybės tarybos 2010-04-23 d. sprendimą Nr. TS-57 ir  tarnybos 2011 metų veiklos planą, atliko UAB“Birštono vandentiekis“ (toliau-Įmonė) 2010 metų finansinių ataskaitų rinkinio, kurį sudaro 2010 m. gruodžio 31 d. balansas ir 2010 metų pelno (nuostolio) ataskaitos, nuosavo kapitalo pokyčių ataskaitos, pinigų srautų ataskaitos, ilgalaikio materialaus ir nematerialaus turto ataskaitos bei aiškinamasis  raštas (toliau-finansinės ataskaitos), auditą ir 2010 m. metinio pranešimo, kuris yra pridedamas prie šių metinių finansinių ataskaitų, patikrinimą.

                     Už šių finansinių ataskaitų ir metinio pranešimo parengimą ir teisingą pateikimą pagal Lietuvos Respublikoje galiojančius teisės aktus, reglamentuojančius buhalterinę apskaitą ir finansinių ataskaitų sudarymą, bei Verslo apskaitos standartus yra atsakinga Įmonės vadovybė. Įmonės vadovybės atsakomybė apima vidaus kontrolės sistemos, kuri užtikrintų, kad finansinės ataskaitos būtų parengtos ir teisingai pateiktos be reikšmingų informacijos iškraipymų dėl apgaulės ar dėl  klaidos, sukūrimą, įdiegimą ir palaikymą. Įmonės vadovybė taip pat atsakinga už tinkamos apskaitos politikos parinkimą ir taikymą bei apskaitinių įvertinimų, kurie yra pagrįsti esamomis aplinkybėmis, atlikimą.
                     Kontrolierės pareiga yra, remiantis atliktu auditu, pareikšti nuomonę apie šias finansines ataskaitas. Auditas atliktas pagal tarptautinius audito standartus. Šie standartai reikalauja, jog auditą planuotume ir atliktume taip, kad gautume pakankamą pagrindą tvirtinti, jog finansinėje ataskaitomybėje nėra reikšmingų informacijos iškraipymų. 
                   Audito metu buvo atliktos finansinių ataskaitų sumas ir atskleidimus pagrindžiančių įrodymų gavimo procedūros. Pasirinktos procedūros priklauso nuo auditoriaus profesinio sprendimo, įskaitant finansinių ataskaitų reikšmingo iškraipymo rizikos dėl apgaulės ar dėl klaidos, įvertinimą. Įvertindamas šią riziką, auditorius atsižvelgia į įmonės vidaus kontrolės sistemą, kuri yra svarbi įmonės finansinių ataskaitų sudarymui ir teisingam jų pateikimui, kad galėtų parinkti esamomis aplinkybėmis tinkamas audito procedūras, bet ne tam, kad pareikštų nuomonę apie įmonės vidaus kontrolės sistemos veiksmingumą. Audito metu buvo įvertinti įstaigoje taikyti apskaitos principai bei vadovybės atlikti įvertinimai, taip pat bendras finansinių ataskaitų pateikimas pagal finansinės atskaitomybės sudarymo tvarką. Audito metu įsitikinta, kad atliktas auditas suteikia pakankamą pagrindą nuomonei pareikšti.
                      Kontrolierės  nuomone, finansinės ataskaitos visais reikšmingais atžvilgiais tikrai ir teisingai atspindi UAB“ Birštono vandentiekis“ 2010 m. gruodžio 31 d. finansinę būklę, 2010 metų veiklos rezultatus ir yra parengta pagal Lietuvos Respublikoje galiojančius teisės aktus, reglamentuojančius buhalterinę apskaitą ir finansinių ataskaitų sudarymą.
                      Kontrolierė atliko UAB „Birštono vandentiekis“2010 metų Įmonės metinio pranešimo patikrinimą. Už šį pranešimą ir veiklos planų bei prognozių prielaidas atsakinga Įmonės vadovybė. Kontrolierės pareiga, remiantis atliktu patikrinimu, pareikšti nuomonę  ar Įmonės metiniame pranešime pateikiami duomenys atitinka metinę finansinę atskaitomybę.

                     Darbo apimtis metinio pranešimo atžvilgiu apsiribojo patikrinimu, ar šiame  pranešime, lyginant su metine finansine atskaitomybe, nėra reikšmingų neatitikimų ir neapėmė veiklos ateities planų ir prognozių dalies vertinimų, nes tai nebuvo audito tikslas. 
                      Remiantis atliktu patikrinimu galime pareikšti, kad UAB“ Birštono vandentiekis“ 2010 metų metiniame pranešime nepastebėta jokių reikšmingų neatitikimų lyginant su audituotomis 2010 metų  finansinėmis ataskaitomis.

